मगर जरूरी नहीं कि हर जगह का नाम किसी मंदिर या किसी अन्य स्थान के ऊपर ही आधारित हो। कई जगहें ऐसी हैं जिनके नाम का ओर-छोर नहीं मिलेगा। ऊना किस नाम पर आधारित है? यह संभव है कि शिमला को लेकर लोगों ने लॉजिक लगाना शुरू किया कि आखिर शिमला का नाम ऐसा कैसे पड़ा होगा। तो उन्हें लगा कि बगल में काली बाड़ी है, काली माता का मंदिर यानी श्याम रंग की माता का मंदिर यानी श्यामला माता का मंदिर है ये और इस कारण शिमला पड़ गया होगा। फिर अगला लॉजिक आया कि अंग्रेज बोल नहीं पाते श्यामला तो नाम शिमला कर दिया।